**FARSKÉ OZNAMY – filiálky NEMČICE ⦁ Farnosti Topoľčany**

**30. nedeľa v Cezročnom období – Misijná nedeľa**

(23.10.2022 – 30.10.2022)

▪ **Sv. omše počas týždňa v Nemčiciach a ich úmysly**:

*Streda*: 18.00 h. Za zdravie a Božie požehnanie pri životnom jubileu

*Piatok*: 18.00 h. + Zosnulí z rodiny Halová, Šálková, Mária Siváková a Ľubomír

*Nedeľa*: 09.00 h. + Jozef Košecký (1.výročie) [Spovedanie od 8.00 hod.]

▪  **Liturgický kalendár týždňa:**

*Pondelok*: Sv. Antona Máriu Clareta, biskupa

*Utorok*:   Sv. Maura, biskupa

*Piatok*:   Sv. Šimona a Júdu, apoštolov

*Sobota*:   Preblahoslavenej Panny Márie v sobotu

*Nedeľa*:   31. nedeľa v Cezročnom období

▪ V utorok 25.10. o 16.00 hod. bude vo farskom kostole v Topoľčanoch identické stretnutie s birmovancami – rovnaké, aké bolo v uplynulú sobotu. Jedno z týchto dvoch stretnutí je pre každého prihláseného birmovanca záväzné. Sám birmovanec si však môže vybrať, ktorého stretnutia sa zúčastní. Čiže birmovanci, ktorí neboli na stretnutí v sobotu, majú sa ho zúčastniť v nastávajúci utorok. Pričom prihlásených k príprave na slávnosť birmovania máme cez 170 mladých ľudí.

▪ V nastávajúcich dňoch budú v základných školách, ktoré sú na území našej farnosti, rozdané na hodinách náboženskej výchovy žiakom tretieho ročníka prihlášky na slávnosť 1. sv. prijímania. Deti ich podľa inštrukcií majú vypísať s rodičmi a odovzdať v škole na hodinách náboženskej výchovy do 30. novembra 2022. Samotné slávnosti prvých sv. prijímaní budú v jednotlivé soboty koncom mája a v priebehu júna 2023. Presné termíny slávností daných škôl budú zverejnené najneskôr v januári 2023.

▪ Organizátori *Topoľčianskej hudobnej jesene* pozývajú na **Spevácko-organový koncert**, ktorý bude v utorok 25. októbra o 19.30 hod. v našom farskom kostole Nanebovzatia Panny Márie v Topoľčanoch. Účinkovať bude Gustáv Beláček – operný spevák a člen SND Bratislava a Marek Mosnár – renomovaný organista z Ludaníc.

▪ Na budúci víkend je zmena letného času na zimný. V nedeľu 30.10. posúvame čas o hodinu dozadu, čiže z 03:00 na 02:00 stredoeurópskeho času.

▪ Budúcu nedeľu 30.10. sa bude hodinu spovedať pred sv. omšou *k dušičkovému času*.

▪ Gymnázium sv. Cyrila a Metoda v Nitre (Farská ulica 19) pozýva na *Deň otvorených dverí*, ktorý budú mať v piatok 11.11.2022 v čase od 8.00 do 13.00 hod.

▪ V uplynulom týždni na kostol v Nemčiciach bolo obetovaných 50,- € a cez farský účet 10; 20 a 35,- €. Všetkým dobrodincom, vrátane tých dnešných, ktorí podporili zbierku na misie, úprimne ďakujeme a vyslovujeme srdečné Pán Boh zaplať a odmeň.